George Uhlenbeck

George Eugene Uhlenbeck (født 6. desember 1900 i Batavia, Nederlandsk Øst-India, død 31. oktober 1988 i Boulder, Colorado) var en nederlandsk-amerikansk teoretisk fysiker. 

George Uhlenbeck var sønn av Eugenius og Anne Beeger Uhlenbeck. Han studerte kjemiteknikk ved Delft University of Technology. Han studerte fysikk og matematikk ved Leiden University, der han tok sin bachelorgrad i 1920. Fra 1922 til 1925 var Uhlenbeck ansatt som veileder for sønnen til den nederlandske ambassadøren i Roma. I 1923 mottok Uhlenbeck en mastergrad fra Leiden. I 1927 fikk Uhlenbeck en stilling som professor i fysikk ved University of Michigan i Ann Arbor, Michigan. Han bodde der frem til 1935. 

Uhlenbeck tilbrakte et halvt år som gjesteprofessor ved Columbia University i New York City, før han returnerte til Ann Arbor som professor i teoretisk fysikk. I 1970 ble han tildelt utmerkelsen Lorentzmedaljen og han mottok Wolfprisen i fysikk i 1979. Under deler av den andre verdenskrig, fra 1943 til 1945, ledet Uhlenbeck en gruppe ved Radiation Laboratory i Cambridge, Massachusetts som gjorde forskning på radar. I 1960 sluttet han seg til det som i dag heter Rockefeller University i New York City, som professor. Han pensjonerte seg i 1971, men han forble vitenskapelig aktiv helt til tidlig på 1980-tallet. Uhlenbeck døde den 31. oktober 1988 i Boulder, Colorado i en alder av 87 år. 

 Referanser 

 Eksterne lenker 

 K. van Berkel, Uhlenbeck, George Eugène (1900–1988), in Biografisch Woordenboek van Nederland.
 S.A. Goudsmit. The discovery of the electron spin
 Uhlenbeck's math genealogy

Kategori:Fysikere fra USA
Kategori:Personer fra USA født i Indonesia
Kategori:Wolfprisen i fysikk
Kategori:Personer fra Jakarta
Kategori:Personer fra USA av nederlandsk opphav
Kategori:Fødsler i 1900
Kategori:Dødsfall i 1988